Leseklubben

***Leseklubben*** er en norsk podkast fra NRK startet i 2024. Podkasten er en lesesirkel der programlederne Christine Lossius Thorin og Kristoffer Olsen inviterer kjente gjester og lytterne til å lese bøker sammen. Når en bok leses utgis det ukentlige episoder der programlederne, gjesten og lytterne diskuterer det en har lest siden sist. Innspill, kommentarer og spørsmål fra lytterne gjøres via meldinger i NRK Radio-appen. Gjennom en samarbeidsavtale med Gyldendal gjøres hver bok tilgjengelig som lydbok av NRK fra lesingen starter og i åtte uker.

I tillegg til kjendisene inviteres andre personer, som litteraturkjennere, samfunnsdebattanter og innimellom forfatterne selv for å diskutere tema som karakterer, settingene, forfatterskapet og samfunnet bøkene omhandler. 

*Leseklubben* debuterte på 21. plass på Podtoppen i uke 35 2024. I uke 37 2025 passerte podkasten for første gang  unike enheter på én uke og lå på en 7.-plass på Podtoppen. 

## Bøker som er lest
### ''1984''
Første bok var *[[1984 (roman)|1984]]* av George Orwell. Boken ble lest fra august til oktober 2024 sammen med Live Nelvik.

Andre medvirkende var litteraturprofessor Janne Stigen Drangsholt, samt Mímir Kristjánsson og Sofie Høgestøl som bidro med samfunnsanalyser.

Lydboken som ble tilgjengeliggjort var ISBN 9788205548022, oversatt av Bjørn Alex Herrman og opplest av Roger Opdal Paulsen.

### ''Heroin Chic''
Andre bok var *[[Heroin Chic]]* av Maria Kjos Fonn. Boken ble lest fra oktober til november 2024 sammen med Henrik Fladseth.

Andre medvirkende var forfatteren selv og psykolog Sissel Gran som blant annet snakket om relasjoner mellom rusavhengige og familien deres.

Lydboken som ble tilgjengeliggjort var ISBN 9788242185211, opplest av Maria Kjos Fonn. 

### ''Doppler''
Tredje bok var *[[Doppler (roman)|Doppler]]* av Erlend Loe. Boken ble lest fra januar til februar 2025 sammen med Linnéa Myhre.

Andre medvirkende var forfatteren selv, litteraturprofessor Janne Stigen Drangsholt, leder for Langedrag naturpark Anne Grete Lindvik som snakket om elg, samt Peder Kjøs og Simen Velle som pratet om mannsrollen i det moderne samfunn.

Lydboken som ble tilgjengeliggjort var ISBN 9788202257279, opplest av Erlend Loe.

### ''Genanse og verdighet''
Fjerde bok var *[[Genanse og verdighet]]* av Dag Solstad. Boken ble lest fra mars til april 2025 sammen med Atle Antonsen.

Andre medvirkende var litteraturprofessor Janne Stigen Drangsholt, forfatter Aslak Nore som snakker om Solstads forfatterskap, samt Jenny Skavlan som leste boken samtidig i sin egen lesesirkel.

Mens denne boken ble lest døde Dag Solstad.

Lydboken som ble tilgjengeliggjort var ISBN 9788242128751, opplest av Kai Remlov.

### ''Stolthet og fordom''
Femte bok var *[[Stolthet og fordom]]* av Jane Austen. Boken ble lest fra april til mai 2025 sammen med Mímir Kristjánsson.

Andre medvirkende var litteraturprofessor Janne Stigen Drangsholt.

Lydboken som ble tilgjengeliggjort var ISBN 9788242166531, oversatt av Merete Alfsen og opplest av Bodil Vidnes-Kopperud.

### ''Den store Gatsby''
Sjette bok var *[[Den store Gatsby]]* av F. Scott Fitzgerald. Boken ble lest fra juli til august 2025 sammen med Amalie Stuve.

Andre medvirkende var Petter Stordalen som var kåret av leserne til vår tids Gatsby og Sofie Høgestøl som snakket om det historiske USA og trakk paralleller til dagens USA. 

Lydboken som ble tilgjengeliggjort var ISBN 9788771834260, oversatt av Peter Magnus og opplest av Anderz Eide.

### ''Markens grøde''
Sjuende bok var ''Markens grøde'' av Knut Hamsun. Boken ble lest fra august til oktober 2025 sammen med Jon Almaas.

Andre medvirkende var litteraturprofessor Janne Stigen Drangsholt, Ingar Sletten Kolloen som har skrevet biografen om Hamsun, og professor i nordisk litteratur Eirik Vassenden som har skrevet om hvordan kulturkrigere fra ytre høyre har omfavnet Hamsun. Alle tre omtalte hans forfatterskap i lys av nazismen.

Lydboken som ble tilgjengeliggjort var ISBN 9788202690915, opplest av Nils Johnson.

### ''Frankenstein eller den moderne Prometevs''
Åttende bok var ''Frankenstein eller den moderne Prometevs'' av Mary Shelly. Boken ble lest fra oktober til desember 2025 sammen med Kaveh Rashidi.

Andre medvirkende var litteraturprofessor Janne Stigen Drangsholt, Morten Hegseth som snakket om utenforskap fordi man er annerledes og Torkild Jemterud fra Abels tårn som snakket og svarte spørsmål om vitenskapen i boken.

Lydboken som ble tilgjengeliggjort var ISBN 9788279594086, opplest av Anderz Eide.

### ''Stargate. En julefortelling''
Niende bok var ''Stargate. En julefortelling'' av Ingvild H. Rishøi. Boken ble lest i desmber 2025 sammen med Solveig Kloppen.

I tillegg de vanlige episodene avholdt Leseklubben en høytlesning av boken i Kulturkirken Jakob den 8. desember 2025. Boken ble delt opp og lest av Kronprinsesse Mette Marit, programlederne Lossius Thorin og Olsen, Hans Olav Brenner, Flo Fagerli, Filip Bargee Ramberg og forfatteren selv. Et opptak av høytlesningen ble sendt på NRK P2 på nyttårsaften 2025. 

Lydboken som ble tilgjengeliggjort var ISBN 9788205560109, opplest av Ingvild H. Rishøi.

### Tjenerinnens beretning
Tiende bok var Tjenerinnes beretning av Margaret Atwood. Boken ble lest fra januar til februar 2026 sammen med Jenny Skavlan.

Andre medvirkende var litteraturprofessor Janne Stigen Drangsholt, samt Sarah Gaulin som snakket om regimet i Iran og hvordan det relaterer til boken.

Lydboken som ble tilgjengeliggjort var ISBN 9788242167873, oversatt av Merete Alfsen og opplest av Bodil Vidnes-Kopperud.

## Priser og nominasjoner
Lossius Thorin og Olsen var nominert til Prix Norge-prisen *Årets beste podkastprogramleder* i 2025 for deres jobb i *Leseklubben*.

## Referanser


## Eksterne lenker
*